
PROME MINISTER 

PLACA DI HULANDA PA 


SOBREVIVI E PANDEMIA 


“Nos a bay di acuerdo cu e tres condicionnan aki pa necesidad, 
pasobra no tawata tin otro forma” 


Prome Minister Evelyn Wever-Croes den conferencia di prensa 
di Gobierno di Aruba dialuna mainta, a duna un splicacion 
Amplio riba Raft y negosacion cu Hulanda. Prome Minister a 
enfatisa cu pa comprende e tema aki miho, ta importante pa 
bay bek na aña 2020 tempo cu e pandemia a bati na nos porta 
y Hulanda tawata e unico na unda Aruba por a acudi pa presta 
placa. 


PERDIDA DI ENTRADA Y GASTONAN EXTRA 

Na e momento ey, e perdida di entrada tawata 834 miyon 
florin. Aparte di e perdida di entrada considerable aki den e 
añanan 2020, 2021 y 2022, a bin gastonan acerca hopi grandi 
cu normalmente Gobierno no ta carga, entre otro Proyecto 
di FASE di 79 miyon florin; Proyecto pa sosten financiero pa 
prestamo mediano y chikito (MKB) di 44 miyon florin; subsidio 
di salario di 415 miyon florin; y a inverti 177 miyon florin extra 
pa mantene fondo di AZV y SVb solido. Pa logra tur esaki, 
Gobierno di Aruba mester a presta 916 miyon florin di Hulanda. 


SUBSIDIO 
Prome Minister a remarca cu mescos cu paisnan entre otro 
Spaña y Grecia, na maart di aña 2020 cu Covid a bati na nos 


porta, Aruba a pidi Hulanda pa yuda nos cu un subsidio, un 
placa cu no mester paga bek. Pero no cu fiansa. E decision 
inmediato di Hulanda tawata cu lo no duna subsidio of 
‘schenking’ sino un fiansa. 


Den un articulo di e ex Secretario di Estado di e tempo ey, 
Raymond Knops, cu a wordo publica na mei 2020, den su 
declaracion el a compromete cu si e paisnan den Reino mustra 
suficiente recuperacion, Hulanda lo por duna dispensacion. 
Esaki ta un declaracion cu el a duna dia 21 mei 2020 den 
Parlamento Hulandes. Señor Knops a acopla un dispensacion 
na reformanan of condicionnan. 


ARUBA A BAY DI ACUERDO CONDICIONNAN 

Na November di aña 2020, Aruba a bay di acuerdo cu 3 
condicion pa haya placa. E prome condicion tawata ta cu Aruba 
mester a acepta un ‘onderlinge regeling’, un acuerdo mutuo na 
unda lo defini cua reformanan ta importante, e Landspakket. 
E di dos condicion tawata cu lo introduci un ley di Reino pa 
reforma, CHE cu a bira COHO y despues a bira OR Onderlinge 
Regering. E di tres condicion ta e ley di Reino pa supervision 
financiero, RAft. Mientras cu Corsou y Sint Maarten solamente 
mester a cumpli cu e prome dos condicionnan, Aruba a haya 
tres condicion, cu RAft acerca. “Nos a bay di acuerdo cu e 
tres condicionnan aki pa necesidad, pasobra no tawata tin otro 
forma”, Prome Minister a enfatisa. 


Na e momento ey, Prome Minister a remarca, tawata tin 40 
mil ciudadano adulto di nos pais tawata depende di placa cu 
Gobierno mester a duna nan sea ta pa FASE, loonsubsidie, 

y na otro sostennan cu Gobierno a brinda den e tempo ey. Un 
den cada dos adulto tawata depende di Gobierno, motibo pa 
cua Gobierno a bay tambe di acuerdo cu e tres condicionnan 
aki. “Gobierno, e tempo ey a haya hopi presion di comunidad 
pa firma pa caba, y esaki ta loke cu Gobierno a haci tambe y a 
haya placa pa sobrevivi”, Prome Minister a expresa. 

IMPACTO COVID RIBA FINANSA PUBLICO 


PERDIDA DI ENTRADA: 715 Miyon Florin 
-834 Miyon Florin den 3 aña na sosten financiero 

kwijtschelding kwijtgescholden, zoals de eilanden vragen. 
miljoenenlening “Want daarvoor is er te veel gebeurd’, aldus 
m 17 reacties donderdag 21 mei 2020 Kn ops / Extra 


Als de eilanden genoeg voortgang laten zien, 
dan is er een kans de honderden miljoenen 
aan leningen worden kwijtgescholden. 


Dat zei Staatssecretaris Raymond Knops 
vanmorgen tijdens het Tweede Kamerdebat. 
Caribisch Netwerk schrijft erover. 


e 3 CONDICION DI HULANDA PA FIRMA 13 DI NOVEMBER 2020 

ONDERLINGE REGELING: RIJKSWET PA REFORMA: RIJKSWET PA SUPERVISION 
FINANCIERO: 
Acuerdo cual reformanan ta CHE / COHO 
importante / Landspakket RAFT 

Prome Minister Evelyn Wever-Croes: 


CENTRAAL MAGAZIJN / BID A EXPRESA 
PALABRA DI GRATITUD NA PROME MINISTER, 
PA TA E UNICO MANDATARIO CU A SCUCHA Y 

C 


Diabierna atardi, a tuma luga e apertura di e edificio remodela 
di Centraal Magazijn Bureau Interne Diensten (BID). Prome 
Minister Evelyn Wever-Croes tabata presente, hunto cu 
"Waarnemend Chef" sr. Ricky Koolman, pa asina ricibi e yabi 
di e edificio nobo aki. Durante un entrevista, Prome Minister a 
splica cu na momento cu su persona como minister encarga 
a mira e situacion deplorabel cu e edificio ta den, el haci un 
promesa pa drecha e luga, pa crea un ambiente mas agradabel 
pa e empleadonan. E promesa aki a wordo cumpli diabierna 
ultimo, na momento cu e yabi di un hoya di edificio a wordo 
entrega na su persona. 


PROME MINISTER EVELYN WEVER-CROES TA E UNICO 
CUA “WALK SU TALK” 

Durante e actividad aki, por a nota e felicidad y emocion 
den cada un presente. Sr Koolman a tuma e oportunidad pa 


gradici Prome Minister pa no solamente a scuchanan, sino pa 
ta e unico mandatario cu a cumpli cu nan. El a indica cu Su 
Excelencia, Prome Minister Evelyn Wever-Croes ta e unico cu 
a "walk su talk", cu despues di un bishita, a percura pa duna 
e luga un "facelift" y a drecha e bañonan. Despues a sigui cu 
e trabounan di remodelacion pa awe, nan ta para den un luga 
limpi, den bon estado, nobo y hopi mas grandi. "Di mi curason 
mi ta gradici Prome Minister pa tur su esfuerso den cumpli 
cu nos deseo di hopi aña. Nos tabata traha den un situacion 
deplorabel, y un edificio cu no tabata apto pa por cumpli cu 
nos debernan efectivamente. Danki na e remodelacion aki, 
nos empleadonan por duna un servicio mas eficiente na e 
otro departamentonan di gobierno" tabata palabranan di sr 
Koolman. 

Ursel Arends 


MINISTER 


Discriminacion a base di edad, of 
edadismo, ta un problema presente den nos 
comunidad, sigur den area di empleo, cu tin 
efecto negativo riba e grado di participacion 
activo di cierto gruponan. Por ehempel, 
den statuutnan di diferente entidad 
gubernamental a ser observa clausulanan 
preocupante tocante e edad di miembro di 
directivanan. Den algun caso ta menciona 
edad como motibo di exclusion obligatorio 
den e rekisitonan pa wordo nombra como 
miembro di un conseho. Por ehempel, 
Serlimar S.G. no por tin miembro mayor cu 
65 aña y na ANSA N.V., un comisario cu ta 
yega 70 aña mester tuma retiro. 


Den e cuadro di e vision pa stimula 
participacion di Adulto Mayor den nos 
comunidad, Minister Arends a solicita 
consehonan di tur instancia cu ta resorta bou 
di su carteranan pa identifica y elimina tur forma di edadismo 
di nan organisacion rapidamente. 


Discriminacion a base di edad ta innecesariamente ofensivo 
pa esnan afecta y tambe por perhudica e maneho di un 
organisacion. Edad ta aporta experiencia, conocemento 
y confiansa. Calidadnan cu mas bien mester wordo exigi 
di miembronan di un directiva. E exclusion arbitrario di 
candidatonan a base di edad, ademas di ta ofensivo, por causa 
un ‘fuga di talento’. Sector publico lo beneficia di elimina tur 
clase di edadismo, ora ta trata adulto mayor, di cada instancia. 


Minister Arends a propone na conseho di ministro pa adopta 
e principio di no permiti uzo di edad como criterio pa contrata, 


nombra of despedi miembronan di directivanan. Nombracion 
y retiro den directivanan mester ta a base di cumplimento 
cu ‘Good Corporate Governance’. Esaki ta un vision cu lo 
purba di realisa pa mitad di otro aña 2024. Pues tur forma di 
edadismo lo mester wordo elimina di statuutnan di entidadnan 
gubernamental pa e tempo aki. 


Adoptando e principio aki lo duna sector priva un señal pa sigui 
gobierno su ehempel y asina efectivamente combati e tipo di 
discriminacion aki riba nos isla. 


Minister Arends ta remarca cu ‘nos comunidad di e tercera 
edad, cu a construi e pais aki, ainda tin hopi pa brinda nos’ y 
cu ‘e bon integracion di adultonan mayor den nos sociedad lo 
solamente fortalece nos mas como pais’. 


PAUL 

EEN La E ISI 
Recientemente, Minister di Cultura, Xiomara Maduro, tabata 
un di e invitadonan di Artisa pa presencia e desvelo di e mural 
di e artista local Paul Wong. E atardi aki a cuminsa cu un tour 
duna door di Tito Bolivar caminda cu a presencia un obra di 
mosaic na comienso di caya grandi di Omaira Silva. E obra 
aki, un octopus completamente traha di mosaic, ta un bunita 


adicion na e cayanan di San Nicolaas. 


Despues di esaki e tour a sigui pa e siguiente stop cu tabata 
un mural 3D di e nomber di Aruba, traha pa nos artista local 
Robert Solognier, miho conoci como Ice One. E obra aki ta 
un obra cu ta captiva tur esnan cu pasa mir'e mirando cu e 
ta consisti di diferente componentenan cu ta forma nos Pais, 


manera San Nicolaas store, Kapel di Alto Vista y e Lighthouse 
pa menciona algun. Sin duda un mural cu ta duna realse na 
locual ta haci nos Pais uno unico. 


Finalmente, e tour a caba cu e desvelo di e mural di Paul Wong 
titula 'Mi forsa' cu ta e escudo di Aruba traha den forma cu e 
leon ta haya un bida, cu e palabranan ‘un tin nada pa kibre”, 
poniendo enfasis riba e forsa di nos Pais. Minister Maduro ta 
gradici Artisa pa e invitacion y tambe ta gradici tur artista cu a 
duna nan contribucion na e Aruba Art Fair, creando obranan 
unico un biaha mas pa tur esnan cu bishita por admira. Un 
invitacion ta bay pa tur esnan cu no a bishita San Nicolaas 
ainda, pa pasa y admira e obranan di mas nobo. 

QUOTA INTERNATIONAL ARUBA 
CONSCIENTISANDO PUEBLO RIBA OIDO 
PA 34 AÑA 


Dialuna tardi Minister di Turismo y Salud Publico sr. Dangui 
Oduber tabata presente na e apertura di e siman importante, 
“Siman di Conscientisacion di Oido” organisa pa Quota 
International of Aruba. Aki e mandatario a hiba un discurso y 
despues tabata tin e oportunidad pa haci un test di su oido. 


Quota pa e ultimo 34 añanan a bin ta haciendo testnan di oido 
durante luna di september completamente gratis. Quota a 
cuminsa 34 aña pasa na mesun lugar di Fepoh. E aña aki e 
dicho a wordo cambia pa “Siman di Conscientisacion di Oido”. 
Nos tabata conoce esaki antes como siman di kibra silencio. 


Na Aruba e cantidad di hendenan bou di 65 aña cu tin problema 
di oido ta alarmante. Pesey e parti di conscientisacion ta hopi 
importante. Esaki ta cuadra tambe cu e maneho di Ministerio 
di Salud Publico cu ta basa riba prevencion. Pa es motibo 
Quota International of Aruba hunto cu FEPOH ta purba na 
conscientisa e comunidad mas hopi cu ta posibel pa cuido di 
nan oido na scolnan y tambe otro instancianan. 


FEPOH ta un istancia cu no solamente ta yuda na conscientisa 
pero tambe ta yuda na mehora e comunicacion di un persona 
cu oido malo. Esaki ta danki na e logopedistanan y tambe na e 
aparatonan di oido cu nan ta busca. 


Quota semper a y lo sigui duna e comunidad di Aruba 
informacion tocante e causanan di perdida di oido, medidanan 
di prevencion y e imporatancia di detecta trempan door di bai 
controle di oido regular. Segun e mandatario ta importante pa 
nos ta consciente cu una bes bo perde bo oido, bo no por 
recupera esaki bek. 


Finalmente e mandatario a gradici Quota International of Aruba 
y tambe FEPOH pa tur locual nan ta haci pa conscientisa nos 
pueblo riba e cuido di nos oido. Prevencion ta e solucion. 

Minister Dangui Oduber: 


Dialuna y diamars Minister di Turismo sr. Dangui Oduber a 
atende e Global Travel Conference organisa pa Aruba Tourism 
Authority. Dialuna e mandatario a hiba algun palabra yamando 
Bon Bini na tur e invitadonan y socionan di mercado Norte 
Americano, Canades, Latino Americano y Europeo. 


E Global Travel Conference ta di dia 18 pa 22 di september. 
Total tin 58 participante (Tour Operators y Aerolineanan) di 
16 diferente pais participando na e conferencia. E meta di 
e conferencia aki ta pa e socionan den turismo bin Aruba y 
experencia kico Aruba tin di ofrece turisticamente y tambe 
haya informacion riba desaroyonan cu ta andando di producto 
Aruba. Pa asina e socionan conoce otro y traha riba futuro 
negoshinan for di nan pais pa Aruba. 


Un conferencia pa estrena Aruba na nos socionan pa asina nan 
por conoce e vision y maneho di turismo como tambe Aruba 
su historia y cultura. Durante e programa e participantenan 
lo experencia Aruba di mesun manera cu e biaheronan lo 
experencie segun e tendencianan di biahe pa aña 2024. 


Finalmente Minister Dangui Oduber a yama danki na Aruba 
Tourism Authority pa organisa e reunion Global Travel 
Conference y tambe tur esnan cu di un manera of otro ta 
contribui na e turismo di Aruba. Turismo ta keda e driver 
principal di nos economia. 


MINISTER WEVER TA REUNI CU KIWANIS 

Geoffrey Wever 


MINISTER 


SAN NICOLAS PA FEEDBACK RIBA PROYECTO 
PA SAN NICOLAS 


DT 


Den un desaroyo prometedor pa e centro di San Nicolas, 
Minister di Asuntonan Economico, Geoffrey Wever, a reuni 
recientemente cu miembronan di Kiwanis San Nicolas. E 
agenda principal di e reunion tabata pa hiba un discucion 
constructivo y ricibi feedback valioso tocante e plannan 
propuesta pa revitalisacion di centro di San Nicolas. 


Minister Wever a expresa su gratitud pa e oportunidad di 
conecta cue miembronan di Kiwanis San Nicolas, y tambe ta 
reconoce nan dedicacion pa mehora e comunidad. E mandatario 
a enfatisa e importancia di unifica perspectivanan diverso pa 
fine-tune', mehora y solidifica e plannan di revitalisacion. 


"Feedback ta vital pa duna forma na nos ideanan y transforma 
nan den strategianan cu ta posibel pa ehecuta," Minister Wever 
a menciona. A enfatisa cu e meta final ta pa logra un cambio 


positivo y duna bida nobo den curason di San Nicolas. 


Revitalisacion di area Central ta un proyecto di multi-fase 
cu ta exigi un comprendimento integral di e necesidadnan y 
aspiracionnan di e comunidad. Minister Wever ta reconoce e 
importancia di logra un consensus entre e habitantenan di San 
Nicolas. Exito lo depende riba e colaboracion y di esfuerso 
colectivo di e comunidad cercano. 


E reunion entre Minister Geoffrey Wever y Kiwanis San Nicolas 
ta subraya e compromiso di Gobierno di Aruba pa desaroyo 
inclusivo y sostenibel, impulsa y sosteni pa comunidad. E ta 
sirbi como un paso prometedor riba e caminda pa revitalisacion 
di centro di San Nicolas, asegurando cu e area historico aki ta 
por prospera y mantene su zjeito como un centro vibrante y 
cultural pa habitantenan y tambe pa turistanan igual. 

A CLARIFICA SITUACION DI HELICOPTER 
DI POLIS 

Awe durante Conferencia di Prensa di Gobierno di Aruba, 
minister di Husticia y Asuntonan Social a hiba palabra pa asina 
clarifica un cu e otro pa loke ta trata e Helicopter di Cuerpo 
Policial, caminda a sali den noticia tocante un persona cu lo ta 
traha cu e compania di cual nos ta lease e helicopter aki, lo a 
ser captura pa husticia. 


Ta asina cu na momento cu nos a haya sa e informacion aki, 
na comienso di 2022, tocante e persona en cuestion aki, 
Gobierno di Aruba mesora a haci su "due diligence" pa sigura 
cu e compania en cuestion ta cumpli cu e rekisitonan ankra 
den e contract. Di cual un di nan ta cu nan mester ta "in good 
standing" pa loke ta e parti hudicial. Pues, esaki a resulta di 
ta e caso cu en berdad, e persona no ta doño ni shareholder 
di e compania, pero solamente un trahado, cual por cierto 
na decmember 2020 su relacion di trabou cu e compania a 


Gm 


>. 
y f a 

termina. Pais Aruba no a firma ningun acuerdo tampoco cu e 
persona aki. 


Adicionalmente, a solicita un reunion cu Parlamento di Aruba, 
pa asina nan mes por haya un aclaracion detayadamente, y 
asina wak pa nan mes cu e compania ta in good standing, 
y cu e persona en cuestion no ta shareholder, y tampoco a 
firma nada cune. Na mes momento lo comparti tambe tur e 
documentonan y corespondencia cu mi a ricibi cu Parlamento. 


TRA CON MAS FUERTE. 
NOS PORTA PA.CARGA E EXITO DI NOS PAI 


AET CORE ES NEN 


UNION A DEM 


ES: 

Edy Cres 


MINISTER 

Recientemente, a trata Presupuesto Supletorio 2023 
di Pais Aruba durante reunion publico di Parlamento di 
Aruba. Minister di Enseñansa y Deporte Endy Croes a 
contesta pregunta en relaciona cu Ministerio di Enseñansa 
di e parlamentarionan durante desertacion. Minister Endy 
Croes a splica durante e reunion publico cu tur scol y 
directiva di scol lo haya ahustacion di “normbedrag”, pues 
“normbedrag” di cada scol lo aumenta. 

Tambe durante e reunion publico, Minister Endy Croes a 
elabora riba e cambio cu a haci di e suma di AWG. 350 mil di 
Instituto Pedagogico Arubano (IPA). E suma aki ta destina 
pa otro proyectonan di Departamento di Enseñansa (DEA), 
entre otro, Desaroyo y Revision di Metodo pa e maneho di 
idioma nobo. E mandatario di Enseñansa a splica cu esaki 
no lo afecta e “onderwijsklimaat” na IPA, pa motibo cu e no 
ta structural y ta solamente pa aña 2023. 


Banda di esaki, Minister Endy Croes a responde na un 
mocion cu a haci pa amplia trahado social na scol. Minister 
Endy Croes a indica cu den enseñansa di Aruba nos ta 
tene cuenta cu tur sorto di trastorno, dependiendo di e 
atencion medico cu tin. Si un experto, manera psicologo 
y/of psikiatra indica locual mester haci na momento di 
traha evaluacion, ta duna extra tempo na e alumnonan aki. 
Tambe, a sigui bisa cu e ta consciente di e problemanan 
cu tin riba tereno di salud mental, p'esey ta trahando riba 
un forma pa mehora e structura di cuido den enseñansa di 
Aruba pa haci esaki eficiente. 


Ademas, Minister Endy Croes a señala cu ta trahando 
riba enseñansa primario, unda cu un di e medidanan ta 
pa yega na “sensitief responsief onderwijs”, cual ta encera 
pa e adulto por actua mas dirigi riba e necesidad social 
emocional di e alumno. E adulto por ta un mayor, maestro 
of un “schoolleidster”. Tambe, un di e medidanan ta pa 
e maestro tin e hermentnan necesario pa nan por aplica 
“sensitief responsief onderwijs” na scol. 

FALTA 3 DIA MAS PA POR PARTICIPA 
DEN E CONCURSO DI PINTAMENTO 
“CACHO DEN CURA” 


E aña aki ta di cinco aña consecutivo cu ta organisa un Concurso 
di Pintamento, pues Gobierno di Aruba ta celebrando su prome 
lustro pa cu esaki. 


E meta di e concurso ta pa conscientisa specialmente nos 
muchanan tocante Aruba su Ley di Cacho. E muchanan na 
nan turno a traves di nan pintura ta expresa y por siña mas 
tocante e ley aki y nan tambe kisas lo 
por educa hendenan rond di nan ora 
nan mira algo cu no ta cuadra cu nan 
deber. E aña aki e muchanan mester 
pinta un of mas cacho den cura; 
Minister di Enseñansa Endy Croes a 
dicidi di sigui e liña di e campaña cu 
Cuerpo Policial a inicia na juli: Cacho 
Den Cura, Ta Ley E Ta. 


Participacion ta gratis y tur mucha 
cu ta bay scol basico por participa. 
Si abo como mayor sa cu bo yiu 
no a ricibi e formulario na scol, por 
download e formulario via www. 
specialprojectsaruba.org tambe pa 
print pagina 2 (e print mag ta blanco 
cu preto); pagina 1 ta e pagina di 
informacion. 


E pintura mester ta na color y pinta door 
di e mucha mes, pues sin ayudo di un 
mayor. Detayes con pa por comunica 
cu e alumno cu a gana tambe ta 
importante pa wordo menciona riba e 
formulario di participacion. 

Ultimodiacuporentregaeformularionan 
di participacion ta diabierna dia 22 
di september 2023. Por entrega e 
formularionan na  Bestuurskantoor 
Oranjestad, na HBK San Nicolas of na 
e MFA mas cerca. 

E ganadonan lo wordo anuncia dia 
4 di october 2023 riba e pagina di 
Facebook di Gabinete Wever-Croes. E 
muchanan cu gana lo wordo invita den 
e luna di october, despues di vakantie, 
pa ricibi nan regalito. 

Ganador Concurso 2019 — Jouelle Farro, categoria 11-12aña 

Gobierno di Aruba ta invita tur mayor y maestro pa stimula e 
muchanan cu ta bay scol basico pa participa. Minister Endy 
Croes ta spera di por “conta cu un cantidad record e aña aki”. 
Si tur ciudadano di Aruba cuminsa inculca e atencion debido di 
nos Ley di Cacho den nos muchanan, nos lo por garantisa un 
bunita futuro pa locual ta trata doñonan di mascota responsabel 
cu ta respeta ley y alabes nan propio cachonan. 

GOBIERNO TA KEDA DETERMINA PA BAHA 
AWA Y CORIENTE 


Durante un conferencia di prensa di Gobierno, Minister di 
Energia Glenbert Croes, a wordo cuestiona riba loke ta e ganashi 
pa 2024, di 15 miyon florin, presupuesta pa Utilities Aruba NV. 
Minister Croes a clarifica cu na momento cu e companianan 
estatal, WEB, ELMAR Y Utilities traha nan presupuesto, nan 
ta traha esaki a base di nan inversionnan, costo di operacion, 
maneho di Gobierno pa reduci awa y coriente, y pa e parti cu 
ta toca Gobierno como accionista final. E suma aki, tambe ta 
pa cubri tur compromiso financiero cu Gobierno tin. E no ta 
un secreto cu e nivel di debe di Aruba ta hopi halto, y esaki 
no ta solamente debi na e pandemia, sino tambe na e debe 
grandi cu Gabinete Mike Eman a laga atras pa nos pueblo, 
cu ta compromisonan financiero cu Aruba y Gabinete Wever 
Croes a hereda y mester cumpli cu ne. 


Minister Croes tambe a indica, cu Gobierno ta haciendo 
nan maximo esfuerso, por medio di diferente proyectonan 
energetico, pa asina yuda baha e gastonan pa e companianan 
estatal. E proyecto di Eagle LNG, programa di hedging, e 


negociacionnan cu por ehempel Petroecuador, e tender cu 
actualmente ta tumando lugar ta pa yuda baha e gastonan 
envolvi na momento di cumpra heavy fuel oil, generando mas 
entrada pa WEB, cu e resultado di por baha e prijs di awa y 
coriente. 


"Finalmente, e ta Gobierno su compromiso pa haci tur locual 
ta na su alcanse pa baha costo di bida y esey nos ta bin ta 
haciendo. E nota un proceso facil, pero nos ta keda comprometi 
cu nos pueblo. Mirando tur e esfuersonan cu Gobierno ta bin 
ta haciendo, pronto nos lo logra. Mi kier a pidi pueblo di Aruba 
y specialmente esnan cu ta apreciativo di e trabounan duro 
cu Gobierno ta bin ta haciendo, pa no laga e comentarionan 
negativo y destructivo, afecta boso pensamentonan. Cambia tur 
e negativismo den positivismo, mustrando tur esnan skeptico, 
cu na final di dia, tur e esfuersonan di e Gobierno actual, lo 
trece resultado positivo pa cada ciudadano di pais Aruba. Nos 
compromiso ta y lo keda semper e progreso y bienestar di nos 
pueblo." Minister Croes a expresa. 

DIA DI LIMPIEZA MUNDIAL, ARUBA TAMBE A 
PARTICIPA CU ACCION DI BAKI DEN BARIO Y 
BEACH CLEAN-UPS 


Dia di Limpieza Mundial ta un evento global cu ta tuma lugar 
tur aña riba e di tres diasabra di september. E iniciativa aki ta 
di e organisacion “Let's do it, World.” E movimiento global aki a 
cuminsa na Estonia na 2008 ora cu 50,000 boluntario a limpia 
e pais den solamente cinco ora. Desde e tempo ey Dia di 
Limpieza mundial a haya popularidad. E ta un iniciativa global 
pa accion colectivo pa combati un di e problemanan ambiental 
mas presente di nos tempo: polucion di plastic. Na 2021, mas 
di 180 miyon di hende den 180 pais a participa den e evento 
Dia di Limpieza Mundial. E dia aki ta un oportunidad pa hende 
di tur parti di mundo bini hunto y haci limpi den nan bario, 
comunidad, pais of e bida marino. E aña aki, Aruba tambe a 
uni na e causa di limpieza. Diasabra pasa e campaña Baki 
den Bario; Aruba Limpi Limpi tawata activo den Santa Cruz. 
E accion di limpieza a tuma lugar na Centro deportivo Nadi 
Croes 8 Crismo Angela. Esnan cu a separa nan despercio cu 
anticipacion, tawata tin e oportunidad pa deshaci di esakinan 
na un manera responsabel pa medio di e campaña. Directie 
Natuur en Milieu (DNM) ta encurasha comunidad henter pa 
haci uzo di e oportunidad di e campaña aki y asina aporta na 
un Aruba y mundo limpi. Den e relato aki, DNM ta duna un 
bista riba e significacion di Dia di Limpieza Mundial, su impacto 
global, y con un individuo y comunidadnan por involvi nan mes 
den e movimiento ambiental vital aki. 


E meta di Dia di Limpieza di Mundo ta pa siña hende mas 
di e problema di polucion. Tuma por ehempel e problema di 
polucion di plastic y motiva hende pa tuma accion pa haci y 
mantene nan comunidad limpi. E evento tambe ta pa eleva e 
sentido di union comunitario y crea un futuro sostenibel. E tema 
pa e Dia di Limpieza di Mundo 2023 ta "Lanta contra polucion di 
plastic” y na Ingles, “Rise Up Against Plastic Pollution". E tema 
ta refleha e consciencia creciente cu tin pa e necesidad pa 
combati polucion di plastic. Polucion di plastic ta un problema 
medio ambiental y e ta esun cu nos tur mester atende cune. 
Polucion di plastic a bira un di e crisisnan ambiental mas 
grandi di siglo 21. E uzo y e manera incorecto di deshaci di 
productonan di plastic a alcansa consecuencia fatal pa nos 
planeta. For di causa polucion den gran escala di nos oceano 
y den canalnan di awa te hasta a perhudica bida salvahe y 
drenta den e cadena di cuminda humano. Polucion di plastic 
a impacta ecosistemanan y tambe salud di hende. E aspecto 
alarmante di polucion di plastic ta encera cu e ta persisti den 
e medio ambiente pa termino largo di centenares di aña cu 
casi ta imposibel pa e disparce of decomposita. Durante e 
proceso largo aki, plastic ta desmantela y bira microplastic cu 
ta penetra den ecosistema. Esaki ta trece menasa di termino 
largo pa e biodiversidad y bienestar humano. 


Aki ta algun cos adicional cu bo por haci pa reduci polucion di 


plastic: 
. Trece semper cu bo, bo tasnan di compras reusabel. 
. Bisa NO na saconan di plastic y otro productonan di un 


solo uzo Cu ta di plastic. 


dnmaruba.org 


. Separa bo desperdicio den categorianan unda ta 
proces'e y reuze den otro forma di produccion. Duna e 
producto un bida nobo. 

e Duna un aporte na companianan cu ta consciente di 
nan impacto medio ambiental y ta practica reducion di nan 
desperdicio den proceso di produccion. 

Si bo ta interesa di participa na Dia di Limpieza Mundial, tin un 
par di cos cu bo por haci: 

° Organisa bo mes un evento di haci limpi. Uni un grupo di 
amigonan y famia y adopta un area y hunto haci esaki limpi di 
sushedad. No ta necesario pa corta ningun mata solamente e 
pikimento di sushi y deshaci di esakinan na e localidad asigna 
pa esaki. 

. Sea un boluntario na ocacion di un beach clean-up of 
area clenaup den bo mes bario. Tin hopi organisacion cu ta 
traha na bienestar di medio ambiente manera Turtugaruba, 
Scubblebubbles y mas. 

e Tuma e decision pa cambia bo patronchi di consumo 
y reduci bo mesun plastic footprint. Cu e terminologia aki ta 
referi na e impacto medio ambiental cu bo tin door di ta usando 
plastic. Con pa haci esaki? Nenga plastic di un solo uzo manera 
straw of saco di plastic. Por recicla y tambe practica trahando 
bo mesun gordura cu ta di e resto di berdura curu, fruta curu y 
foyo. 


Participando na e accion di Dia Limpieza Mundial, bo ta 
yuda trece conscientisacion di e reto importante aki y haci un 
diferencia den bo comunidad. No ta importa con bo ta scoge 
pa participa, bo esfuerso ta locual ta haci e diferencia. Door di 
haci bo comunidad of bario limpi, bo ta yuda proteha e medio 
ambiente y crea un futuro mas sostenibel. 


Por ultimo, DNM ta haci un yamada na e comunidad pa saca 
un potret of video di bo famia of grupo di amistad aportando na 
e causa di haci limpi y comparti'e riba e plataformanan social y 
tambe inclui e hashtagnan aki #dnmaruba #WorldCleanupDay 
#WorldCleanupDay2023 #LetsDoltWorld #WasteFreeWorld 

* 35 ANA DI UNIVERSIDAD DI ARUBA 


Prome Minister tabata presente na e apertura di e afia 
academico di Universidad di Aruba. Durante su discurso el a 
expresa di ta sumamente orguyoso di tur loke Universidad di 
Aruba a logra den e ultimo añanan, y a felicitanan cu 35 aña di 
aniversario. Na final di e mainta invitadonan por a presencia un 
ehibicion y despues pasa pa un recepcion ameno. 


* AÑA PARLAMENTARIO 2023-2024 


Diamars mainta, 12 di September, a tuma luga e apertura di 
Aña Parlamentario 2023-2024. Na Parlamento, a tuma luga 
e ceremonia na unda S.E. Gobernador di Aruba, Alfonso 
Boekhoudt a declara e aña Parlamentario habri. Esaki ta e 
di 38 Aña Parlamentario di Pais Aruba. Prome Minister a 
expresa cu S.E. Gobernador a duna un discurso balansa y 
a enfatisa cu apesar cu Aruba ta den recuperacion, keto 
bay Aruba tin retonan y ta solamente trahando hunto y cu e 
meta central di hiba nos pais dilanti, nos lo crea un futuro 
miho y mas sostenibel. 


Arubaanse Muziekschool a tene un recepcion, pa celebra nan 
di 70 aniversario. Prome Minister tabata presente como invitado 
special na unda el a duna un discurso gradiciendo tur esnan cu 
di un of otro forma ta haci posibel pa e existencia di e scol y pa 
crea bon musiconan na Aruba. Den nomber di gobierno di 
Aruba, el a felicita tur esnan responsabel pa e porvenir y 
bienestar di e scol y a desea e stichting, hopi mas aña pa crea 
mas artista pa nos dushi Aruba”. 


* CREATIVIDAD EPI 


Prome Minister a bishita Colegio EPI en conexion cu e 
proyecto di innovacion cu EPI a entrega y gana cu ne, pa 
loke ta e competencia di Edutech. Compara cu otro 
scolnan, EPI su proyecto tabata mas enfoca riba e 
docentenan, cu e meta pa despues yega na e alumnonan a 
traves di e docentenan y prepara nan pa e habilidadnan di 
siglo 21. Pa loke ta e futuro di Edutech y mirando e interes 
di e scolnan pa ta parti di e proyecto aki, Gobierno a tuma 
e decision di sigui un afia mas cu ne. Tambe, ta pidi tur e 
scolnan pa cuminsa disefia nan proyecto di innovacion di 
trempan, ya cu e competencia lo ta uno fuerte. 

* REUNION CU BANCO CENTRAL ES da 
a mm $ 
Diahuebs mainta, Prome Minister a reuni cu representantenan Sra Kristel de Nobrega, Manager Information Security, na 
di Banco Central riba e tema di siguridad cibernetico. Manera ta Banco Central di Aruba a presenta un tesis riba e tema aki, cu a 
: . sirbi como guia pa Gobierno hunto cu Banco Central 
conoci, esaki ta un tema importante ya cu Aruba den pasado, intercambia ideanan, con pa prepara Aruba pa ta mas fuerte na 
tabata victima di un atake cibernetico, cu a causa hopi daño. momento cu mester enfrenta atakenan asina 

* MOU FIRMA 
PA COMPLETA ‘EDUCATIONUSA’ 


Na John FKennedy Education Center Aruba, Minister di aki pa nos pais y a expresa di ta sumamente contento cu esaki 
pasobra e ta un motivacion mas pa traha hunto pa expande 


Enseñansa Endy Croes y Consul General di Merca na Corsou educacion cu institutonan na Merca. Aruba como e pais 


Margy Bond a firma e MOU pa asina completa EducationUSA. pionero, a cuminsa cu e proyecto aki y ta e unico den Reino cu 
Prome Minister tawata presente tambe na e ocacion importante ta haciendo esaki 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

